Olwali olwo ng’omwezi gusindika akawuka eri abantu. Gwagamba nti, “Genda mu bantu obagambe nti nafa ne nzuukira. Nabo bajja kufa era bazuukire.” Akawuka kaba kasimbula okugenda, akaweewo ne kadduka ne kakabuuza nti, “Ogenda wa?” Ko ko nti, Ŋŋenda kulaba bantu. Omwezi guntumye mbagambe nti gwo gwafa ne guzuukira. Kati nabo bwe bajja okuba.” Akaweewo ne kagamba nti, “Nze nziruka nnyo okukusinga. Leka nze mba ŋŋenda.” Akawuka nako ne kakkiriza. Era Akaweewo ne kadduka okugenda eri abantu. Bwe kaatuukayo ne kabagamba nti, ”Omwezi gugamba mbu gwafa naye tegwazuukira.” Noolwekyo nammwe bwe mutyo bwe mujja okuba.” Abantu baanyiiga nnyo. Baali tebaagala kufa. Badduka eri Omwezi okugubuuza oba nga ddala bituufu. Omwezi gwanyiiga. Ne gugamba nti, “Ako Akaweewo kaabalimbye. Nange nfa, naye era ntera ne nzuukira. Era nammwe bwe mujja okuba.” Omwezi gwakwata omuggo ne gukuba Akaweewo ku nnyindo. Era okuva olwo ennyindo y’Akaweewo ne yeekutulamu.